30.4.2020.

**Matematika**

Čestitam svima na ostvarenom uspjehu iz pisanog dijeljenja i izvođenja više računskih radnji!

Sigurna sam da ste ponovili geometrijske sadržaje koje smo već naučili i da ste spremni za usvajanje novih znanja i vještina.

1. Koje geometrijske likove poznaješ? Imenuj ih. (**krug, trokut, pravokutnik, kvadrat**)  
   2. Koja geometrijska tijela poznaješ? Imenuj ih.(**kugla, valjak, kocka, kvadar, stožac, piramida**)  
   3. Što je trokut? ( **dio ravnine omeđen trima dužinama (stranicama**).)  
   4. Koje vrste trokuta poznaješ s obzirom na duljinu stranica? (**raznostranični trokut, jednakokračni trokut,** **jednakostranični trokut**)  
   5. Za koji trokut kažemo da je pravokutni trokut? Prisjeti se kako crtamo pravokutni trokut.(**za trokut koji ima jedan pravi kut**)   
   6. Što je opseg trokuta? (**zbroj duljina njegovih stranica**)   
   7. Koliko stranica ima kvadrat, a koliko pravokutnik? (**4 stranice**)   
   8. Koliko pravih kutova ima kvadrat, a koliko pravokutnik? (**4 prava kuta**)   
   9. Koja je razlika između pravokutnika i kvadrata? (**kvadrat ima sve stranice jednakih duljina**, **a pravokutnik ima dvije nasuprotne stranice jednakih duljina**)

Sada kada smo ponovili sve što već znamo, spremni smo za usvajanje novih znanja.

Otvorite udžbenik na str. 80. i riješite uvodne zadatke (1. i 2. zadatak na str. 80.)

Pogledaj slike. Razmisli i odgovori (usmeno):

PRAVOKUTNIK KVADRAT

|  |  |  |  |  |  |  |
| --- | --- | --- | --- | --- | --- | --- |
| A |  | B |  | K |  | L |
|  |  |  |  |  |  |  |
| C |  | D |  | M |  | N |

Pripada li pravokutnik ravnini?

Pripada li kvadrat ravnini?

Koliko stranica omeđuje pravokutnik? Što su stranice pravokutnika ? Imenuj stranice pravokutnika.

Koliko stranica omeđuje kvadrat? Što su stranice kvadrata? Imenuj ih.

Gdje se stranice pravokutnika/kvadrata spajaju? Koliko ima takvih mjesta? Kako zovemo ta mjesta?

Imenuj susjedne stranice pravokutnika. U kakvom su one odnosu (jesu li usporedne ili okomite?)

Imenuj nasuprotne stranice pravokutnika. U kakvom su one odnosu?

Promotri sada kvadrat i reci što je zajedničko pravokutniku i kvadratu?

Što je različito?

PRAVOKUTNIK je dio ravnine (kao i trokut).

PRAVOKUTNIK je omeđen s ČETIRI stranice, dvije su nasuprotne i usporedne (paralelne), nemaju zajedničkih točaka.

Dvije stranice međusobno su okomite, imaju ZAJEDNIČKU TOČKU.

To su SUSJEDNE stranice.

PRAVOKUTNIK ima ČETIRI VRHA u kojima se sastaju DVIJE STRANICE.

PRAVOKUTNIK ima ČETIRI kuta, a svaki je PRAVI KUT pa otuda ime PRAVOKUTNIK.

KVADRAT je pravokutnik kojemu su sve stranice JEDNAKE DULJINE.

KVADRAT je dio ravnine (kao i trokut).

KVADRAT je omeđen s ČETIRI stranice, dvije su nasuprotne i usporedne (paralelne), nemaju zajedničkih točaka.

Dvije stranice međusobno su okomite, imaju ZAJEDNIČKU TOČKU.

To su SUSJEDNE stranice.

KVADRAT ima ČETIRI VRHA u kojima se sastaju DVIJE STRANICE.

KVADRAT ima ČETIRI kuta, a svaki je PRAVI KUT.

KVADRAT je pravokutnik kojemu su sve stranice JEDNAKE DULJINE.

Pogledaj sada slike u udžbeniku i pročitaj što ti čarobnjak govori.

Riješi zadatke uz slike pravokutnika i kvadrata na str. 81.

Prepiši plan ploče.

30.4.2020.

PRAVOKUTNIK I KVADRAT

Vrhovi, stranice i kutovi pravokutnika i kvadrata

|  |  |  |
| --- | --- | --- |
| A | a | B |
| b |  | b |
| C | a | D |

PRAVOKUTNIK je dio ravnine (kao i trokut).

PRAVOKUTNIK je omeđen s četiri stranice, dvije su nasuprotne i usporedne (paralelne), nemaju zajedničkih točaka. Stranice pravokutnika su dužine. Imenujemo ih malim slovima abecede.

Dvije stranice međusobno su okomite, imaju zajedničku točku. Točke u kojima se sastaju stranice pravokutnika su njegovi vrhovi.

To su susjedne stranice.

PRAVOKUTNIK ima četiri vrha u kojima se sastaju dvije stranice.

PRAVOKUTNIK ima četiri kuta, a svaki je pravi kut pa otuda ime PRAVOKUTNIK.

KVADRAT je pravokutnik kojemu su sve stranice jednake duljine.

**Hrvatski jezik 30.4.2020.**

Razmislite djeco i recite koje ptice susrećete svakodnevno u vašoj blizini.

Sigurno niste zaboravili malu pticu, koju često viđate oko svojih domova, a zove se vrabac pokućarac.

Što mislite odakle joj naziv pokućarac?

Otvorite RB iz Hrvatskog jezika na str.120.i riješite 1. zadatak (nemojte čitati tekst).

Sada pročitajte tekst o vrapcu i riješite 3. zadatak. Jeste li pročitali književni tekst ili znanstveni tekst?

Za kraj imate jedan zadatak koji ćete riješiti u pisanku iz Hrvatskog jezika.

Vi ste imali jedan zadatak iz Prirode i društva – istražiti i zapisati važne, znanstvene podatke o jednoj ptici po vašem izboru. Moram priznati da ste zadatak uspješno riješili. Sada ćete potražiti imenice, glagole i pridjeve u tom tekstu i napisati ih. Na taj način napravit ćemo jednu pripremu (stvoriti rječnik) koji će nam koristiti za opis ptice koji ćemo raditi sljedeći tjedan. Naravno, ako se sjetite još nekih riječi (imenica, glagola, pridjeva) kojima bi opisali pticu koju ste istraživali, slobodno ih možete dopisati.

PLAN PLOČE

Opis ptice 30.4.2020.

Imenice:

Pridjevi:

Glagoli:

**TZK** Ne zaboravi vježbati! Brini o svojem zdravlju.

**Dodatna nastava iz Matematike 30.4.2020.**

(Borna, Gala, Ellery, Karla, Eva)

Zadaci za rad:

1. U brojevnom izrazu 5 · 6 + 12 : 3 − 2 stavi zagrade tako da vrijednost

izraza bude:

(a) 12

(b) 28

2. S obje strane ceste zasađen je drvored breza u jednakim razmacima

od 6 m. Kolika je duljina tog drvoreda ako je ukupno posađeno 176

stabala breze?

Riješene zadatke pošalji na pregled u četvrtak, 7.5.2020.

**Sretno!**